Utsyn over Nof NaGalil
Nabolaget Ben Gurion i Nof NaGalil
**Nof HaGalil** (hebraisk נוֹף הַגָּלִיל, arabisk نوف هچليل), fra 1958 til 2019 *Nazerat Illit* (hebraisk נָצְרַת עִלִּית, «Øvre Nasaret»), er en by i Norddistriktet i Israel. Mot slutten av 2007 hadde den et folketall på 40 800. Byen ble grunnlagt i 1957. Den var planlagt som en jødisk by med utsyn over den arabiske byen Nasaret og Jezreeldalen. I dag er 23 % av innbyggerene arabere.

Historie
--------

Jezreeldalen fra Nof HaGalil
Planleggingen av byen startet tidlig i 1950-årene da også andre utviklingsbyer som Karmiel og Beit She'an ble grunnlagt. Det var økonomi- og sikkerhetsårsaker for å utvikle en by i denne regionen.

Det ble ekspropriert en parsell på ca 1,2 kvadratkilometer med land, rundt halvparten innenfor Nasarets grenser, i 1954, basert på en lov som tilot eksproprieringwr for offentlige formål. Protester mot denne handlingen gikk helt til høyesterett i Israel, som i 1955 aksepterte statens tilsagn om at de bare skulle reise statlige anlegg på landområdet. Det var da likevel avgjort at bare 109 dekar skulle settes av til offentlige bygg, og resten skulle ble boligområder. De første hus var ferdige i september 1956, og de første innbyggerene flyttet inn senere på året.

Demografi
---------

Nof HaGalil rådhus
Ifølge SSB bestod befolkningen i 2001 av 91,0 % jøder og andre ikke-arabere og 9,0 % arabere (2,3 % muslimer og 6,7 % kristne). I 1990-årene var Nazerat Illit den byen i landet som utviklet seg raskest, med en vekstrate på nesten 70 %. Nykommere omfattet mellom andre emigranter fra det tidligere Sovjetunionen og Sør-Amerika, i tillegg til noen unge par. I 2012 utgjorde araberene 17 % av de 40 000 innbyggerene i byen.

Økonomi
-------

Strauss-Elite-fabrikken i Nof HaGalil
Strauss-Elites sjokoladefabrikk sysselsetter mer enn 600 arbeidere.

Forbud mot juletre
------------------

I 2010 nektet borgermester Shimon Gapso å la de kristne araberne å sette opp juletre på byplassene i de arabiske og muslimske bydelene, og sa at det var «provoserende», og at Nazerat Illit var en jødisk by. Araberne svarte at jøder, kristne og muslimer levde der i fred, og at formålet med å pynte et tre var å spre glede. Borgermesteren ble beskyldt for rasisme. Han fortalte en lokal arabisk avis at dersom han hadde vært til stede under kampene mellom israelere og arabere der i 2000, så ville flere arabere blitt drept.

Referanser
----------

1. ↑  «Table 3 - Population of Localities Numbering above 2,000 Residents and Other Rural Population» (PDF). Israelsk statistisk sentralbyrå. 30. september 2014. Besøkt 14. oktober 2014.
2. 1 2  A City with Character Arkivert 11. juni 2014 hos Wayback Machine. Arkivert 2014-06-11 hos Wayback Machine, Jerusalem Post]
3. ↑  G. Forman: Military Rule, Political Manipulation, and Jewish Settlement: Israeli Mechanisms for Controlling Nazareth in the 1950s, *The Journal of Israeli History*, Vol. 25, No. 2 (2006) 335-359.
4. ↑  Forman, s. 349.
5. ↑  Our Canadian friend Arkivert 24. september 2015 hos Wayback Machine. Arkivert 2015-09-24 hos Wayback Machine, The Jerusalem Post
6. ↑  Nazeret Illit
7. ↑  Christmas trees 'provocative:' Nasaret suburb's mayor, AFP, Dec 22, 2010
8. ↑  Christmas Trees Are Still Banned in Nasaret Illit Arkivert 4. januar 2013 hos Wayback Machine. Arkivert 2013-01-04 hos Wayback Machine, Rebecca Greenfield, The Atlantic Wire, Dec 20, 2011

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |